Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4085

2. Megjegyzés. - A fenti 1. Megjegyzésben használt magasság és tengerszint feletti magasság kifejezések barometrikus magasságot, nem pedig geometrikus magasságot és geometrikus tengerszint feletti magasságot jelentenek. Geodéziai távolság (Geodetic distance) - Matematikailag meghatározott ellipsziod felületen bármely két pont közötti legrövidebb távolság. Geodéziai alapadat (Geodetic datum) - a viszonyítási világrendszerhez képest a helyi viszonyítási rendszer helyének és tájolásának meghatározásához szükséges minimum mennyiségű adat együttes. Geoid (Geoid) – egyenlő gravitációs potenciájú felület a Föld gravitációs mezőjében, amely egybe esik a kontinenseken át folyamatosan kiterjesztett és zavarmentes közepes tengerszinttel (MSL). Megjegyzés.- A helyi gravitációs zavarok eredményeképp (szél által keltett ár, sótartalom, áramlat stb.) a Geoid szabálytalan alakú és a gravitáció iránya minden ponton a geoidra merőleges. Geoid egyenetlenség (Geoid undulation) - A geoid távolsága a matematikai viszonyítási ellipszoid alatt (negatív), vagy felett (pozitív). Megjegyzés. - A Geodéziai Világrendszer - 1984 (WGS-84) által meghatározott ellipszoid tekintetében a WGS-84 ellipszoid magasság és az orthometrikus magasság közötti különbség adja a WGS-84 geoid egyenetlenségét. Siklópálya (Glide path) - A befejező megközelítés közbeni függőleges menti vezetéshez kijelölt süllyedési pálya. Gergely naptár (Gregorian calendar) - Általánosan használt naptár; először 1582-ben vezették be az év meghatározásához, amely a György (Julian) naptárnál sokkal pontosabban követi a tropikus évet (ISO 191084*). Megjegyzés. - A Gergely naptárban az egymást követő tizenkét hónapra osztott szokványos évek 365 napból állnak, míg a szökőév 366 napból áll. Magasság (Height) - Egy szintnek, egy pontnak, vagy egy pontként értelmezett tárgynak meghatározott vonatkozási alaptól mért függőleges távolsága. Helikopter állóhely (Helicopter stand) - Helikopter parkolását biztosító légi-jármű állóhely és, ahol légi gurulás végezhető ott lehetőséget biztosít a helikopter földet éréséhez, illetve elemelkedéséhez. Helikopter repülőtér (Heliport) - Helikopterek érkezésére, indulására és felszíni mozgására részben, vagy teljes egészében használatos repülőtér vagy építményen kijelölt terület. Várakozási eljárás (Holding Procedure) - Előre kijelölt manőver, amely a további engedélyre várakozó légi-járművet a kijelölt légtéren belül tartja. Forró pont (Hot spot) – A repülőtér mozgási területének tapasztaltan, vagy lehetséges ütközés-, illetve futópályára tévedés veszélyes és fokozott pilóta/járművezető figyelmet igénylő része. Emberi tényező alapelvek (Human Factors principles) - A repülés terén a tervezésben/kialakításban, jogosításban, kiképzésben, üzemeltetésben és karbantartásban alkalmazandó elvek, melyek az emberi teljesítőképességet figyelembe véve keresnek biztonságos összekapcsolódási megoldásokat az ember és a rendszer más alkotó elemei között. Magassági szín árnyékolás (Hypsometric tints) - Tengerszinthez viszonyított magassági szintközök ábrázolására használt árnyékolási vagy színárnyalási fokozatok. Kezdeti megközelítési szakasz (Initial approach segment) - A műszeres megközelítési eljárásnak a kezdeti megközelítési navigációs berendezés/pont és a közbenső megközelítési navigációs berendezés/pont, vagy ahol alkalmazható, a befejező megközelítési berendezés, vagy pont közötti szakasza. Műszeres megközelítési eljárás (Instrument approach procedure) - Repülés műszerek alapján végrehajtott, előre meghatározott manőverek sorozata, az akadályoktól való meghatározott védettséggel, a kezdeti megközelítés navigációs berendezésétől/pontjától, vagy ahol alkalmazható, a meghatározott érkezési útvonal kezdetétől egy olyan pontig, ahonnan a leszállás végrehajtható és azt követően, ha a leszállás nem történt meg, egy olyan helyzetig, ahol a várakozásra, vagy az útvonal szakaszra előírt akadálymentességi követelményeket alkalmazzák. Közbenső megközelítési szakasz (Intermediate approach segment) - A műszeres megközelítési eljárásnak az a szakasza, amely, vagy a közbeeső megközelítési navigációs berendezéstől/ponttól a befejező megközelítés navigációs berendezéséig/pontjáig tart, vagy az irányváltásos, a lóversenypálya alakú, vagy a számított helyzet navigációs eljárás vége és a befejező megközelítés navigációs berendezése, vagy pontja között helyezkedik el, amelyik alkalmazható. Közbenső várópont (Intermediate holding position) – Forgalomirányítási célból kijelölt pont, amelynél a repülőtéri irányító torony utasítására a guruló légi-jármű és jármű köteles megállni és várni a továbbhaladás engedélyezéséig. Izogon (Isogonal) - Térképen, vagy egy térképlapon feltüntetett vonal, melynek minden pontjában azonos értékű a mágneses elhajlás egy meghatározott időszakon belül. Izogriv (Isogriv) - Egy térképen, vagy térképlapon feltüntetett azon vonal, amely a navigációs hálózati észak és a mágneses észak közötti azonos fokeltérésű pontokat köti össze. Leszállási terület (Landing area) - A mozgási terület légi-járművek leszállására, vagy felszállására használatos része. Leszállási irányjelző (Landing direction indicator) - A le- és felszállásra kijelölt aktuális irány lát jelzésére szolgáló eszköz. Szint (Level) - A levegőben lévő légi-jármű függőleges helyzetére vonatkozó általános kifejezés, mely jelenthet magasságot, tengerszint feletti magasságot, vagy repülési szintet. Bejelentkezési cím (Logon address) – ATS egységhez adatlánc bejelentkezésre használt kijelölt kód. Mágneses eltérés (Magnetic variation) - A földrajzi Észak és a mágneses Észak közötti különbség, fokokban kifejezve. Megjegyzés: A megadott érték megjelöli azt is, hogy a fokbeli eltérés keleti, vagy nyugati a földrajzi Északhoz viszonyítva. Munkaterület (Manoeuvring area) - Az előtér kivételével, a repülőtérnek légi-járművek fel- és leszállására valamint gurulására használatos része. Jelölés (Marking) - A mozgásterület felületén, légiforgalmi tájékoztatás közlése céljából elhelyezett jel, vagy jelek csoportja. Meta adat (Metadata) - Adat az adatról (ISO 191155*). Megjegyzés. - Az adatot leíró és dokumentáló adat. Útvonal menti legkisebb magasság (Minimum en-route altitude - MEA) – Az utazó szakasz légtérszerkezetének megfelelő, a vonatkozó navigációs berendezések és az ATS adás kellő vételét és az előírt akadálymentességet biztosító magassága. Legkisebb akadálymentes magasság (Minimum obstacle clearance altitude - MOCA) – A repülés adott szakaszának az előírt akadálymentességet még biztosító legkisebb magassága. Legkisebb szektor magasság (Minimum sector altitude) - Az a használható legalacsonyabb tengerszint feletti magasság, amely a rádió-navigációs berendezés körüli 46 km (25 NM) sugarú kör egy adott szektora által határolt területen belül található összes akadály felett legkevesebb 300 m (1000 láb) akadálymentességet biztosít. A megszakított megközelítés pontja (Missed approach point) (MAPt) - A műszeres megközelítési eljárás azon pontja, amelynél vagy, amely előtt az előírt megszakított megközelítési eljárást annak biztosítása érdekében meg kell kezdeni, hogy a légi-jármű az akadálymentességi minimumot ne sértse meg. Megszakított megközelítési eljárás (Missed approach procedure) - Abban az esetben követendő eljárás, ha a megközelítés nem folytatható tovább. Mozgási terület (Movement area) - A repülőtérnek az a része, amely a légi-járművek le- és felszállására, valamint gurulására használatos és, amely magába foglalja a munkaterületet és az előter(ek)et. Akadály (Obstacle) - A repülésben lévő légi-jármű védelmét szolgáló meghatározott felület fölé nyúló, vagy a légi-jármű földi mozgására szánt területen belül található minden rögzített (akár időleges, akár állandó), vagy mozgó tárgy, vagy annak része. Megjegyzés. - Jelen Annexben az "akadály" kifejezés kizárólag a térképre viendő olyan tárgyakra vonatkozik, amely tárgyak valós veszélyt jelentenek azon üzemelési fajta szerint működő légi-jármű biztonságos áthaladására, amely üzemeltetési fajtára az illető térképlapot kialakították. Akadálymentes QNH magasság, vagy Akadálymentes QFE magasság - Obstacle clearance altitude (OCA) or Obstacle clearance height (OCH) - A vonatkozó futópálya küszöb szintje, vagy alternatívaképp a repülőtér szintje feletti - amelyik alkalmazandó- az a legkisebb tengerszinthez viszonyított QNH magasság (OCA), vagy QFE magaság (OCH), amelyet a vonatkozó akadálymentességi követelmények teljesítésének megállapításához használnak.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes